Numsa nie 'n politieke party | Maroela Media
Irvin Jim, uitvoerende hoof van Numsa Foto: marxist.com
Hoofsekretaris Irvin Jim het gesê die vakbond Numsa sal nie 'n politieke party word nie.
"Numsa is en bly 'n vakbond, geïnspireer deur Marxisme Leninisme," het Jim aan afgevaardigdes by die Verenigde Front-vergadering in Kempton Park aan die Oos-Rand gesê.
Hy het gesê Numsa speel 'n leidende rol in die oprigting van die Verenigde Front, wat verlede jaar op die been gebring is om die stelsel van private hebsug teen te staan, te bestry en af te breek. "Daarom het ons julle almal genooi om deel te wees van hierdie belangrike vergadering om hierdie belangrike reis wat ons saam onderneem, te vorm."
Jim het bygevoeg die werkersklas is nie die politieke eiendom van die ANC of die SA Kommunisteparty (SAKP) nie. "Hul werkersklasteenwoordigheid in die ANC en SAKP is gebaseer op die feit dat hierdie organisasies die belange van die werkersklas kan beskerm en bevorder." Hy het gesê nie een van die organisasies bevorder egter die werkersklas of sosialisme nie.
"Die droom van 'n post-1994 Suid-Afrika waar alle mense in gelykheid gaan leef, is dood," het Jim bygevoeg. "Ons oproep tot 'n verenigde front van die werkersklas en 'n beweging vir sosialisme is die verdediging van die nasionale demokratiese program, die Freedom Charter, wat die enigste program bly wat die basis vir 'n sosialistiese transformasie van die Suid-Afrikaanse samelewing kan lê."
Irvin Jim Numsa
Twee dood na treine hulle tref
Ag word asseblief een, net om die klomp meer deur mekaar te maak…..een van die dae gaan eff en anc aan mekaar spring!!!!!